b'\n_START_ARTICLE_\nRauli Lehtonen\n_START_PARAGRAPH_\nRauni Ragnar \xe2\x80\x9dRauli\xe2\x80\x9d Lehtonen (17. kes\xc3\xa4kuuta 1928 Tampere \xe2\x80\x93 19. maaliskuuta 2014) oli suomalainen n\xc3\xa4yttelij\xc3\xa4, ohjaaja ja teatterinjohtaja. _NEWLINE_Lehtonen alkoi k\xc3\xa4ytt\xc3\xa4\xc3\xa4 etunimen\xc3\xa4\xc3\xa4n taiteilijanime\xc3\xa4 Rauli n\xc3\xa4yttelij\xc3\xa4kollegansa Elsa Rantalaisen kehotuksesta. Lehtonen oli Tampereen Teatterin pitk\xc3\xa4aikainen johtaja vuosina 1963\xe2\x80\x931988. Joensuun kaupunginteatterin johtajana h\xc3\xa4n oli 1955\xe2\x80\x931959._NEWLINE_Heti ensimm\xc3\xa4inen Rauli Lehtosen vuosi Tampereen Teatterissa oli menestys, sill\xc3\xa4 vuonna 1963 teatterissa sai ensi iltansa yleis\xc3\xb6n suuren suosion saavuttanut West Side Story. Tuotanto sai kiitt\xc3\xa4v\xc3\xa4t arvostelut jopa New York Times -lehdess\xc3\xa4._NEWLINE_Lehtonen sai Pro Finlandia -mitalin vuonna 1970 ja h\xc3\xa4nelle my\xc3\xb6nnettiin teatterineuvoksen arvonimi vuonna 1982._NEWLINE_Lehtosen puoliso oli Liisa Helena Kauppinen (s. 1928).'